Diari Oficial de la Generalitat Valenciana


Sumari del DOGV 10555, del 12-12-2024 (2024/13407)

RESOLUCIÓ de 2 de desembre de 2024, de la Direcció General d’Ordenació Educativa i Política Lingüística, per la qual es concedixen subvencions per a la promoció i la visibilització del valencià en sales de teatre i en llibreries, per a l’exercici pressupostari de 2024.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10827

Data del DOGV
:   12-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13519

CVE
:   SSWN-I-2616-03947

Data del document
:   02-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * arts
    * llengua oficial
    * espectacles

Per l’Orde 1/2018, de 28 de desembre de 2017, de la Conselleria d’Educació, Investigació, Cultura i Esport, s’aproven les bases reguladores del procediment de subvencions per a la promoció i la visibilització del valencià en sales d’exhibició cinematogràfica, en sales de teatre, en llibreries i en campanyes publicitàries (DOGV 8211, 12.01.2018).

Mitjançant la Resolució de 10 de juliol de 2024, de la Conselleria d’Educació, Universitats i Ocupació, es convoquen les subvencions per a la promoció i la visibilització del valencià en sales de teatre i en llibreries per a l’exercici pressupostari de 2024 (DOGV 9898, 22.07.2024).

Vista l’acta de la comissió tècnica, constituïda i reunida el dia 7 de novembre de 2024, en què es concreta el resultat de l’avaluació de les sol·licituds presentades a les modalitats convocades que han sigut estudiades i valorades.

Vist l’informe de l’òrgan instructor en què consta que de la informació que es troba en el seu poder es desprén que els beneficiaris complixen tots els requisits necessaris per a accedir a estes subvencions.

De conformitat amb els criteris de valoració i la quantia individualitzada que es pot atorgar a cada entitat sol·licitant, segons el que disposen els articles 15 i 18 de l’orde de bases i el resolc sext de la resolució de convocatòria de 10 de juliol de 2024, de la Conselleria d’Educació, Universitats i Ocupació.

D’acord amb la disposició final primera de l’Orde 1/2018, de 28 de desembre de 2017, abans mencionada, el resolc dotze de la resolució de convocatòria i la proposta de l’òrgan instructor,

RESOLC

*Primer*

Concedir les subvencions proposades a les entitats que s’indiquen en l’annex i assignar a cada una la quantitat que s’especifica, per un import total de 315.556,90 euros en la modalitat B, sales de teatre i 238.302,09 euros en la modalitat C, llibreries, a càrrec de la línia S0293, «Foment del multilingüisme autocentrat en el sector privat», capítol IV del subprograma 422D00, dels pressupostos de la Generalitat per al 2024.

*Segon*

Les entitats beneficiàries han de complir amb el que establixen els articles 4 i 24 de l’orde de bases sobre les obligacions i el reintegrament de la subvenció i el resolc sèptim de la convocatòria sobre la justificació.

De conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, este acte, que esgota la via administrativa, podrà ser objecte de recurs potestativament en reposició o directament d’un recurs contenciós administratiu, en els terminis i davant dels òrgans que s’indiquen a continuació:

a) El recurs de reposició s’haurà d’interposar davant de la Conselleria d’Educació, Cultura, Universitats i Ocupació, en el termini d’un mes des de l’endemà de la publicació en el *Diari Oficial de la Generalitat Valenciana*.

b) El recurs contenciós administratiu s’haurà de plantejar davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l’endemà de la publicació en el *Diari Oficial de la Generalitat Valenciana*.

  

València, 2 de desembre de 2024

(p. d. Resolució 13.04.2022; DOGV 9328, 29.04.2022)

Ignacio Martínez Arrúe

Director general d’Ordenació Educativa i Política Lingüística

Esta disposició conté annexos. Consulteu-ne la versió en PDF.